ດຣ. ຟາວຈີ ກ່າວວ່າ ຄຳແນະນຳໃໝ່ ສຳລັບຜູ້ທີ່ສັກຢາວັກຊີນແລ້ວ ຈະອອກມາໃນບໍ່ຊ້ານີ້
ການປ່ຽນແປງບາງຢ່າງ ໃນການສັກຢາສັກຢາວັກຊີນ ໄດ້ພິມເຜີຍແຜ່ອອກໄປແລ້ວ ດັ່ງໂຕຢ່າງ ຄົນຜູ້ທີ່ໄດ້ສັກຢາວັກຊີນໄປແລ້່ວນັ້ນ ບໍ່ຈຳເປັນຕ້ອງກັກໂຕ ຖ້າຫາກເຂົາເຈົ້າໄດ້ຕິດຕໍ່ກັບ ຄົນທີ່ຕິດພະຍາດ. 
ໃນຂະນະທີ່ຊາວອາເມຣີກັນພາກັນສັກຢາວັກຊີນຢູ່ນັ້ນ ດຣ ແອນໂທນີ ຟາວຈີ ຜູ້ອຳນວຍການສະຖາບັນພູມແພ້ແລະພະຍາດຕິດແປດກ່າວວ່າ ຄຳແນະນຳໃໝ່ ສຳລັບການສັກຢາວັກໃຫ້ແກຜູ້ຄົນຈະອອກມາ “ໃນໄວໆນີ້” ຈາກສູນກາງປ້ອງກັນ ແລະຄວບຄຸມພະຍາດຂອງສະຫະລັດ (CDC) ດຣ ຟາວຈີ ກ່າວຕໍ່ໂທລະພາບ CNN ວ່າ “ຂ້າພະເຈົ້າເຊື່ອວ່າ ທ່ານຈະໄດ້ ຍິນເພີ້ມຂຶ້ນອີກກ່ຽວກັບຄຳແນະນຳຕ່າງໆວ່າ ທ່ານຈະພັກຜ່ອນຢ່າງໃດຕໍ່ສະ ພາບການຂອງເລື້ອງນີ້ຈຳນວນນຶ່ງ ໂດຍສະເພາະເວລາທ່ານພົວພັນກັບສະມາຊິກໃນຄອບຄົວຂອງທ່ານ ເວລາຄົນໄດ້ສັກຢາແລ້ວ ” ການປ່ຽນແປງບາງຢ່າງໃນການສັກຢາສັກຢາວັກຊີນ ໄດ້ພິມເຜີຍແຜ່ອອກໄປແລ້ວ ດັ່ງໂຕຢ່າງວ່າ ຄົນຜູ້ທີ່ໄດ້ສັກຢາວັກຊີນໄປແລ້່ວນັ້ນບໍ່ຈຳເປັນຕ້ອງກັກໂຕ ຖ້າຫາກເຂົາເຈົ້າໄດ້ຕິດຕໍ່ກັບຄົນທີ່ຕິດພະຍາດ ອົງການຂ່າວ CNBC ໄດ້ລາຍງານວ່າ ປະລິມານຂອງຢາວັກຊີນ ຄາດວ່າຈະມີເພີ້ມຂຶ້ນ ໃນຂະນະທີ່ບັນດາໂຮງງານຜະລິດກ່່າວວ່າ ເຂົາເຈົ້າຈະເພີ້ມການຜະລິດ ຢູ່ໃນລາຍງານທີ່ເປັນລາຍລັກອັກສອນຕໍ່ສະພານັ້ນ ຫົວໜ້າທຸລະກິດຂອງບໍລິສັດ ຟາຍເຊີ ທ່າຈອນ ຢັງ ກ່າວວ່າ ບໍລິສັດມີແຜນເພີ້ມການຜະລິດຂຶ້ນສອງເທົ່າ ເປັນ 13 ລ້ານໂດສຕໍ່ ອາທິດພາຍໃນກາງເດືອນມີນາ ບໍລິສັດໂມເດີຣນາ ຫວັງວ່າ ຈະສົ່ງມອບຢາວັກຊີນ 40 ລ້ານໂດສ ຕໍ່ເດືອນ ພາຍໃນເດືອນເມສາຈະມາເຖິງນີ້ ການສະໜອງຢາວັກຊີນອາດຈະມີເພີ້ມຂຶ້ນຕື່ມ ສຳລັບການສັກຢາໃໝ່ເຂັມດຽວ ໂດຍບໍລິສັດຈອນສັນ ແລະຈອນສັນ ຊຶ່ງຄາດວ່າຈະມີການທົບທວນ ໃນວັນພະ ຫັດມື້ອື່ນນີ້ ໃນຂະນະທີ່ສະຫະລັດແຂ່ງກັບເວລາ ແລະຄວາມຫາຍຍະນະຂອງລະດູໜາວ ເພື່ອສັກຢາ ວັກຊີນມຫ້ຫຼາຍກວ່າ 300 ລ້ານຄົນຕ້ານໂຄວິດ-19 ຫ້ອງການອາຫານ ແລະຢາຂອງ ສະຫະລັດ (FDA)ໄດ້ອອກຄຳແນະນຳຊຸດໃໝ່ ທີ່ໄດ້ລຶບລ້າງຂໍ້ບັງຄັບຈຳນວນນຶ່ງ ໃນການ ອະນຸມັດຕໍ່ການສັກຢາວັກຊີນ ອົງການ FDA ໄດ້ປະກາດໃນວັນຈັນທີ່ຜ່ານມານີ້ວ່າບໍລິສັດຜະລິດຢາບໍ່ຈຳເປັນຕ້ອງທຳການທົດລອງຮອບໃໝ່ທີ່ພົວພັນກັບອາສາສະໝັກຫຼາຍພັນຄົນ ເພື່ອທົດ ລອງຢາວັກຊີນທີ່ໄດ້ດັດແປງເພື່ອແນເປົ້າໝາຍໃສ່ເຊື້ອໄວຣັສໂຄໂຣນາສາຍພັນໃໝ່ ອົງການດັ່ງກ່າວຍັງກ່າວວ່າ ບັນດາບໍລິສັດສາມາດທົດລອງ ປະສິດທິຜົນ ຂອງການຍົກລະດັບຢາວັກຊີນ ຜ່ານຂັ້ນຕອນທີ່ຄ້າຍຄືກັນທີ່ໄດ້ໃຊ້ສຳລັບສັກຢາ ປ້ອງກັນໄຂ້ຫວັດປະຈຳປີ